የምርጫ፣ የፖለቲካ ፓርቲዎች ምዝገባና የምርጫ ሥነ ምግባር አዋጅ ፀደቀ
አዲስ አበባ፡- የህዝብ ተወካዮች ምክር ቤት ትናንት ባካሄደው ሶስተኛው አስቸኳይ ስብሰባ የኢትዮጵያ ምርጫ ፣ የፖለቲካ ፓርቲዎች ምዝገባና የምርጫ ሥነምግባር ረቂቅ አዋጅን በሙሉ ድምጽ አጸደቀ። ምክር ቤቱ ባካሄደው
አስቸኳይ ስብሰባ የህግ፣
ፍትህና ዴሞክራሲ ጉዳዮች
ቋሚ ኮሚቴ ማሻሻያ
አድርጎበት ባቀረበው ረቂቅ
አዋጅ ላይ ጠንካራ
ክርክር አካሂዷል፡፡ ቋሚ
ኮሚቴው በረቂቅ አዋጁ
149 አንቀጾች ላይ ማሻሻያ
ያደረገ ሲሆን ወንድና
ሴት ተወዳዳሪዎች እኩል
ድምጽ ቢያገኙ ሴት
ተወዳዳሪዋ እንደምታሸንፍ በአዋጁ
መቀመጡ ከሴት የምክር
ቤት አባላት ሳይቀር
ከፍ ያለ ተቃውሞ
ገጥሞታል፡ ፡ የሴቶችን
የፖለቲካ ተሳትፎ ለማሳደግ
የሚያግዝ ማበረታቻ ነው
በሚል ድጋፋቸውን የቸሩት
የምክር  ቤት አባላት ቢኖሩም፤ በሕገ መንግስቱ አንቀጽ 54 ንዑስ አንቀጽ ሁለት ላይ 50 ሲደመር አንድ ድምጽ ያገኘ ተወዳዳሪ ያሸንፋል በሚል የሰፈረውን ድንጋጌና የፆታ እኩልነትን ይጻረራል በሚል በአብላጫ ድምጽ ውድቅ አድርጎታል። አዋጁ ሶስት ምርጫን የተመለከቱ ጉዳዮችን በአንድ ላይ እንዲይዝ ተደርጎ መሰናዳቱና ስያሜውም ይህንን ገላጭ እንዲሆን መደረጉ የተገለጸ ሲሆን፣ የምርጫ ሥርዓትን ፣ የምርጫ አፈፃጸምን፣ የፖለቲካ ፓርቲዎች አመሰራረትና አስተዳደርን ፣ የምርጫ ስነ ምግባርን፣ በምርጫ ሂደት የሚነሱ ክርክሮች የሚዳኙበትንና የሚፈቱበትን የአሰራር ስርዓትን፣ የፖለቲካ ፓርቲዎችና የምርጫ ተወዳዳሪዎች እንቅስቃሴ ፣ በምርጫ ወቅት መከናወን ያለባቸው ተግባራትን እና የመገናኛ ብዙኃን አጠቃቀም የተመለከቱ አንቀጾች ይዟል፡፡ ከዚህ ቀደም በስፋት ይስተዋሉ የነበሩ ችግሮችን በመቅረፍ በምርጫው ሂደትና ውጤት ላይ ተዓማኒነትን ለመፍጠር ያስችላል የተባለው አዲሱ አዋጅ ከፖለቲካ ፓርቲዎች ምስረታ አንስቶ እስከ መስራች አባላት ቁጥር ድረስ አዳዲስ አሰራሮች ተካተውበታል። አንድ አገር አቀፍ የፖለቲካ ፓርቲ ለመመስረት 10 ሺ እንዲሁም አንድ የክልል ፓርቲ ለመመስረት ደግሞ 4 ሺ የአባላት ድጋፍ እንደሚያስፈልግ በአዋጁ ተገልጿል። በፀደቀው አዋጅ መሰረት የፖለቲካ ፓርቲዎች አባሎቻቸውን በተለያዩ ምክንያቶች ከአባልነት ለመሰረዝ ሲፈልጉ ያለ ፍርድ ቤት ፈቃድ ማሰናበት ይችላሉ፡፡ የመንግሥት ሰራተኛ የፖለቲካ ፓርቲ አባል ሆኖ በምርጫ ቅስቀሳና በውድድር የሚሳተፍ ከሆነ ያለ ደመወዝ ፈቃድ ማግኘት ይችላል፡፡ ለግል ለተወዳዳሪዎችም መንግሥት የገንዘብ ድጋፍ ያደርጋል የሚለው በአዋጁ ተካቷል፡፡አዲስ ዘመን
ነሐሴ 19 / 2011  የትናየት ፈሩ